**RÉTKÖZI TÁJEGYSÉGI ÉRTÉKTÁR SZAKMAI ELŐKÉSZÍTÉSE**

**Szakmai műhely**

**Összefoglaló**

*Helyszín:* Nagyhalász és Balsa

*Időpont:* 2017. február 27. 13:00 – 15:00 (Nagyhalász) és 16:00 – 18:00 (Balsa)

*Kapcsolódó pályázat:* HUNG-2016

*A projekt témája:* „Tájértékekre alapozott szelíd térségfejlesztés és közösségi tájérték-felmérés a Rétközben”

*Kedvezményezett:* Közép-Szabolcsi LEADER Egyesület

*Lehetséges értéktári elemek*

**Nyírvidéki kisvasút**

2009-ben szűnt meg. Volt Nagyhalászon is kisvasutak napja. Távlatilag újra lehetne szervezni, ami a nemzetközi figyelmet is ismét ráirányítja a térségre.

Vasúti „skanzen” kialakításának lehetősége. Melyik állomásépület hasznosítható pl. kiállítás céljára? Nagyhalász: kiürült a szolgálati lakás, valószínűleg a MÁV kezelésében van. Nagyhalászon van egy mozdony is. Mellette egyéb fejlesztésre is van hely. Hajtány, mint turisztikai hasznosítási elem.

Dombrádon van kiállítás, szabadtéri kiállításrésszel. Van-e létjogosultsága két kiállításnak egymástól 25 km-re?

A kisvasútnak a működésének utolsó időszakában voltak ellenzői is, különösen ott, ahol keresztülment a falun (pl. Kótaj). Az utolsó időszakban nagyon leromlott állapotba került. Az utazási idő alapján nem volt versenyképest a buszjáratokkal.

*Feladat:* **Tar Gyula szakértő készíti a felterjesztési dokumentációt és küldi véleményezésre.**

**Rétközi kendergyártás**

Egyedi eljárással történt a feldolgozás. Nagyhalászi gyár. Még működik, megélhetést jelent más településeken élőknek is. A rendszerváltás után lakossági felháborodás akadályozta meg a gyár széthordását. Kiállítás a kendergyártás történetéről a helytörténeti gyűjteményben. Kapcsolata a paszabi szőttessel. Felterjesztés készítenek.

*Feladat:* **A nagyhalászi közreműködő kollégák – Bíróné Nagy Csilla munkaszervezet vezető koordinálásával – elkészítik a felterjesztési dokumentációt és küldik véleményezésre.**

**Mária út** **rétközi szakasza**

Balsa és Gávavencsellő is szeretne csatlakozni

*Feladat:* **Bíróné Nagy Csilla munkaszervezet vezető készíti a felterjesztési dokumentációt és küldi véleményezésre.**

**Rétközi kastélyok és kúriák**

Nagyhalász: Csuha-Kállay Kúria. Hol született Kállay Miklós egykori miniszterelnök, Nagyhalászon vagy Nyíregyházán? Szépen felújított kúriaépület közösségi funkcióval: kiállítás és könyvtár.

Gávavencsellő: Dessewffy kastély – rendezvényhelyszínként használták régen, ezért erős a kötődése a helyieknek az épülethez.

*Feladat:* **Döntést igényel, hogy készüljön-e felterjesztés.**

**A krumpli termesztés és feldolgozás rétközi hagyománya**

A rétközi „krumpliország” kitűnő táji adottságokkal (pl. homokos talaj) rendelkezik a krumpli termesztésére.Balsa és Gávavencsellő térségéből az egész országba ment a jó minőségű korai krumpli. Máig viszik a miskolci piacra. A helyiek megélhetésében fontos szerepet játszik. A krumpliból változatos, helyi jellegű ételek készülnek a térségben.

Gávavencsellő: krumplifesztivál, mint helyi rendezvény; helyi ételek: pl. burgonyaperec (sváb jellegű étel).

*Feladat:* **A gávavencsellői közreműködő kollégák felkérése, hogy készítsék el a felterjesztési dokumentációt. Koordinál: Bíróné Nagy Csilla munkaszervezet vezető**

*A lehetséges értéktári elemekre vonatkozóan elhangzott egyéb információk*

**Tisza**

Balsán két komp volt: a másik a vonat megszűnésével vesztette el létjogosultságát; a komp éltette a halászcsárdát.

Balsa környékén vették fel a Sztrogoff Mihály c. film tatár rohamos jelenetét a 70-es évek elején.

Fecskepart – a parti fecske országos hírű élőhelye a balsai magasparton. A terület vízparti része ősi településhely, amit az innen előkerült régészeti leletek bizonyítanak.

**Halmok**

Balsa - Púpos-hegy vagy Játszó-hegy (régi név) - régészeti kutatás nem volt, csak fémkeresős feltárás.

**Szakrális emlékek**

Balsa - református és görög katolikus templom. Mindkettő műemlék.

1642-ben érkeztek a ruténok a környékre. Településrészek: Oroszvég (görög-katolikusok) – Magyarvég (református).

Timáron és Bujon van még görög katolikus templom.

A Púpos-hegy felé vezető út mentén több feszület is áll.

**A Rétköz etnikai sokszínűsége**

Tiszabercel – rácok

svábok, zsidók

**Hímzés** kisipari szövetkezeti formában. Helyi minta? Ma már csak otthon művelik az idősek.

Balsa határa egykor a Rákóczi birtok része volt, hatalmas tölgyerdőkkel – már csak a vadásztársaság neve őrzi az emlékét

**Katonasírok**: Balsa, …. (az ellenséges katonákat is tisztességesen eltemették)

*Egyéb gondolatok*

**Záró rendezvény**

Fotókiállítás az értéktári elemről, archív képekkel is. Fotópályázat anyagának kiállítása.

A fotókiállítás mellett kis kiállítás is lehetne az értéktári elemekhez kapcsolódó tárgyi eszközökből.

A záró rendezvényre helyi jellegű krumpli-ételek készülhetnek (pl. burgonyaperec).

*Feladat:*

**Archív képek gyűjtése - koordinál: Bíróné Nagy Csilla. Az összegyűlt képeket Vágány Zoltán közreműködő szakértő fogja lefényképezni és előkészíteni a kiállításra.**

**A záró rendezvény szervezését Bíróné Nagy Csilla koordinálja. Záró rendezvény államtitkárokkal is leegyeztetett időpontja 2017. 04. 18. 11 óra, Helye: Ibrány Művközpont vagy Nagyhalász, Multiház (olyan helyszín szükséges, ahol a kiállításnak és rendezvénynek elegendő nagyságú hely áll rendelkezésre egy térben)**

*Javítások a korábbi emlékeztetőben:*

Halász és aranyhal

(Régi címerben volt két aranyhal)

Horgászverseny

Hagyományőrző rétközi lófogatolású…

Háromszoros olimpiai érmes gerelyhajító

Nyírvidéki Kisvasút

*Feladat:* **A javítások elvégzése (felelős: Kiss Gábor közreműködő szakértő).**

*Következő rendezvény*

Időpont: **március 10. (péntek) délután**

**Részfeladatok a rendezvényen:**

* **a Rétközi Tájegységi Értéktár Bizottság létrehozására irányuló szándéknyilatkozat aláírása;**
* **fotópályázat meghirdetése;**
* **sajtóközlemény készítése.**

**Részfeladatok a rendezvényt megelőzően:**

* **a szándéknyilatkozat előkészítése (felelős: Kiss Gábor közreműködő szakértő);**
* **általános tájékoztató készítése, ami felhasználható a képviselő-testületi előterjesztésekhez (felelős: Kiss Gábor közreműködő szakértő);**
* **fotópályázat kiírásának véglegesítése (felelős: Vágány Zoltán közreműködő szakértő), térségi döntéshozókkal történő egyeztetése (felelős: Bíróné Nagy Csilla munkaszervezet vezető);**
* **sajtóközlemény és meghívó előkészítése, megküldése a térségbeli médiumoknak (felelős: Bíróné Nagy Csilla munkaszervezet vezető);**
* **a rendezvényhez kapcsolódó egyéb előkészítő jellegű feladatok (felelős: Bíróné Nagy Csilla munkaszervezet vezető).**

A rendezvény javasolt menetrendje:

13 óra **Döntéshozói fórum** - a térségi döntéshozók számára általános tájékoztató tartása: a projektben eddig elvégzett munka, a módszertan és az előkészített értéktári elemek rövid bemutatása, további tervezett menetrend, feladatok.

13.30 **Nyilatkozatok a média jelenlévő képviselőinek**

14 óra **Rétközi Tájegységi Értéktár - ünnepi rendezvény** - A Rétközi Tájegységi Értéktár Bizottság létrehozására irányuló szándéknyilatkozat ünnepélyes aláírása, a fotópályázat meghirdetése.

*Megjegyzés:* a végső menetrend a térségi döntéshozók elfoglaltsága alapján módosulhat.

2017. március 1.

*Összeállította:* Kiss Gábor (szakértő)